รัฐบาลไทย-ข่าวทำเนียบรัฐบาล-นายอำเภอเมืองนครศรีธรรมราช สั่งการชุดปฏิบัติการพิเศษฝ่ายปกครอง บุกจับกุมผู้ลักลอบขายน้ำกระท่อม 2 ราย พร้อมของกลางกว่า 200 ลิตร เน้นย้ำ ดำเนินการปราบปรามอย่างจริงจังและต่อเนื่อง
วันพฤหัสบดีที่ 21 มีนาคม 2567
21/03/2567
นายอําเภอเมืองนครศรีธรรมราช สั่งการชุดปฏิบัติการพิเศษฝ่ายปกครอง บุกจับกุมผู้ลักลอบขายน้ํากระท่อม 2 ราย พร้อมของกลางกว่า 200 ลิตร เน้นย้ํา ดําเนินการปราบปรามอย่างจริงจังและต่อเนื่อง
นายอําเภอเมืองนครศรีธรรมราช สั่งการชุดปฏิบัติการพิเศษฝ่ายปกครอง บุกจับกุมผู้ลักลอบขายน้ํากระท่อม 2 ราย พร้อมของกลางกว่า 200 ลิตร เน้นย้ํา ดําเนินการปราบปรามอย่างจริงจังและต่อเนื่อง หากประชาชนพบเบาะแสการกระทําผิด โทรสายด่วนศูนย์ดํารงธรรม 1567 ได้ตลอด 24 ชม.
วันนี้ (21 มี.ค. 67) นายจักรกฤษณ์ ฝั่งชลจิตร์ นายอําเภอเมืองนครศรีธรรมราช ได้เปิดเผยถึงการดําเนินการบุกจับกุมผู้ลักลอบจําหน่ายน้ํากระท่อมให้กับเด็กและเยาวชนในพื้นที่อําเภอเมืองนครศรีธรรมราช จังหวัดนครศรีธรรมราช ซึ่งตนในฐานะผู้อํานวยการศูนย์อํานวยการป้องกันและปราบปรามยาเสพติดอําเภอเมืองนครศรีธรรมราช ได้มอบหมายให้นายบัญญัติ ปะนะรัตน์ หัวหน้าฝ่ายบริหารงานปกครอง บูรณาการกําลังร่วมกับชุดปฏิบัติการพิเศษฝ่ายปกครองอําเภอเมืองนครศรีธรรมราช (ฉก.เมืองทอง) นําโดย นายหมวดเอก ศุภโชค ช่วยคุ้ม ปลัดอําเภอหัวหน้าฝ่ายความมั่นคง และ นายหมวดโท อธิราช โรจน์ดวง ปลัดอําเภองานป้องกัน พร้อมด้วยสมาชิกกองอาสารักษาดินแดน ลงพื้นที่ตรวจตราบังคับใช้กฎหมาย ปราบปรามยาเสพติด ผู้มีอิทธิพล ในพื้นที่ตําบลโพธิ์เสด็จ และตําบลปากพูน หลังจากที่ได้รับร้องเรียนจากประชาชนว่ามีการลักลอบจําหน่ายน้ํากระท่อมให้กับเด็กและเยาวชนในพื้นที่ดังกล่าว
“จากการดําเนินการเข้าตรวจสอบในพื้นที่ดังกล่าว เจ้าหน้าที่สามารถจับกุมผู้ลักลอบจําหน่ายน้ํากระท่อมได้ 2 ราย คือ 1. นายศุภฤกษ์ อายุ 30 ปี พร้อมของกลาง น้ํากระท่อม 173 ลิตร ที่ร้านคุณทอง สายเขียว ถนนกระโรม ตําบลโพธิ์เสด็จ อําเภอเมืองนครศรีธรรมราช และ 2. นางจิราภรณ์ อายุ 59 ปี พร้อมของกลาง น้ํากระท่อม 57 ลิตร ที่ร้านสยามศิลป์โรมัน ริมถนนสาย 401 หมู่ 1 ตําบลปากพูน อําเภอเมืองนครศรีธรรมราช เบื้องต้นเจ้าหน้าที่ชุดจับกุมได้นําตัวผู้กระทําผิดทั้ง 2 ราย พร้อมของกลางส่งพนักงานสอบสวนดําเนินการตามกฎหมายเป็นที่เรียบร้อยแล้ว” นายจักรกฤษณ์ฯ กล่าว
นายจักรกฤษณ์ ฝั่งชลจิตร์ นายอําเภอเมืองนครศรีธรรมราช ได้กล่าวเพิ่มเติมว่า ปัญหาการลักลอบจําหน่ายน้ํากระท่อมให้กับเด็ก เยาวชน และประชาชนทั่วไปนั้น เป็นปัญหาที่ส่งผลกระทบต่อสังคมเป็นอย่างมาก เพราะเป็นที่แน่ชัดว่า น้ํากระท่อมจะส่งผลเสียมากมายต่อผู้บริโภค เช่น การเบื่ออาหาร หรือท้องผูก ซึ่งถ้าหากบริโภคเป็นเวลานาน ๆ อาจจะทําให้เกิดอาการเสพติดน้ํากระท่อม เมื่อไม่ได้บริโภคจะรู้สึกไม่มีแรง ซึมเศร้า และนอนไม่หลับ เป็นต้น ทั้งนี้ ที่ผ่านมาอําเภอเมืองนครศรีธรรมราชไม่ได้นิ่งนอนใจต่อปัญหาดังกล่าวแต่อย่างใด อีกทั้งยังให้ความสําคัญในการปราบปรามการลักลอบจําหน่ายน้ํากระท่อมในทุกพื้นที่มาอย่างจริงจังและต่อเนื่อง ซึ่งถือเป็นการตอบสนองนโยบายของกระทรวงมหาดไทยในการจัดระเบียบสังคม ปราบปรามยาเสพติด และสิ่งผิดกฎหมาย เพื่อคืนความมั่นคงและความสงบสุขให้กับพี่น้องประชาชนคนไทย
“ขอขอบคุณพี่น้องประชาชนที่ช่วยแจ้งเบาะแส และขอเน้นย้ําให้เจ้าหน้าที่ทุกคนทํางานด้วยความมุ่งมั่นในการแก้ไขปัญหายาเสพติดและอาชญากรรม ในฐานะผู้ทําหน้าที่ “บําบัดทุกข์ บํารุงสุข” และรักษาความมั่นคงและความสงบเรียบร้อย เป็นหน้าที่ที่ต้องดูแลพี่น้องประชาชน เพื่อให้ทุกคนในสังคมได้ใช้ชีวิตอย่างมีความสุข อย่างไรก็ตามขอความร่วมมือจากพี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง โดยข้อมูลส่วนบุคคลของผู้แจ้งเบาะแสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการร่วมกันจรรโลงสิ่งที่ดีให้กับสังคมต่อไป” นายจักรกฤษณ์ฯ กล่าวทิ้งท้าย
#กระทรวงมหาดไทย #บําบัดทุกข์บํารุงสุข